VENDIM
Nr. 521, datë 1.8.2024

PËR DISA SHTESA DHE NDRYSHIME NË VENDIMIN NR. 692, DATË 5.10.2016, TË KËSHILLIT TË MINISTRAVE, “PËR MIRATIMIN E RREGULLORES ‘KRITERET PËR PAJISJEN ME CERTIFIKATË PËR USHTRIMIN E VEPRIMTARISË SË UDHËRRËFYESIT TURISTIK, DETYRAT, PËRGJEGJËSITË DHE KODIN E ETIKËS SË TYRE’”, TË NDRYSHUAR

Në mbështetje të nenit 100 të Kushtetutës dhe të pikës 2, të nenit 57, të ligjit nr. 93/2015, “Për turizmin”, të ndryshuar, me propozimin e ministrit të Turizmit dhe Mjedisit, Këshilli i Ministrave

VENDOSI:

Në vendimin nr. 692, datë 5.10.2016, të Këshillit të Ministrave, “Për miratimin e rregullores ‘Kriteret për pajisjen me certifikatë për ushtrimin e veprimtarisë së udhërrëfyesit turistik, detyrat, përgjegjësitë dhe kodin e etikës së tyre’”, të ndryshuar, bëhen këto shtesa dhe ndryshime:
1. Pas pikës 2 shtohet pika 2/1, me këtë përmbajtje:
 “2/1. Procedura e aplikimit sipas këtij vendimi, nëpërmjet portalit unik qeveritar “e-Albania”, zbatohet në momentin që sistemi i certifikimeve në turizëm do të implementohet dhe do të jetë funksional. Deri në funksionimin e tij, certifikata dhe dokumenti identifikues i udhërrëfyesit turistik nënshkruhen nga ministri ose personi i autorizuar prej tij.”.
2. Në rregulloren bashkëlidhur vendimit bëhen këto ndryshime dhe shtesa: 
a) Në nenin 5 bëhen ndryshimi dhe shtesa e mëposhtme:
i. shkronjat “b” dhe “dh”, të pikës 3, shfuqizohen;
ii. pas pikës 4 shtohet pika 4/1, me këtë përmbajtje:
 “4/1. Komisioni është përgjegjës për sigurimin e vërtetimit se aplikuesi nuk është dënuar me vendim gjykate të formës së prerë.”;
 b) Në pikën 1, të nenit 6, togfjalëshi “... brenda 45 ditëve ...” zëvendësohet me “... brenda 25 (njëzet e pesë) ditëve ...”;
c) Në nenin 7 bëhen këto ndryshime:
[bookmark: _GoBack]i. pika 2 ndryshohet, si më poshtë vijon:
“2. Certifikata dhe dokumenti identifikues gjenerohen elektronikisht me vulë elektronike të ministrisë përgjegjëse për turizmin.”;
ii. në shkronjën “a”, të pikës 3, togfjalëshi “... e adresën e udhërrëfyesit ...” hiqet;
iii. shkronja “dh”, e pikës 3, shfuqizohet;
ç) Nenet 8, 9, 10 dhe 11 shfuqizohen.
Ky vendim hyn në fuqi pas botimit në Fletoren Zyrtare.

